**Проф. др Марија Кузмановић Curriculum Vitae**

**Основни биографски подаци**

Проф. др Марија Кузмановић(девојачко презиме Мијаиловић) је рођена 05.08.1972. године у Чачку. Основну школу завршила је у Лучанима, а средњу, природно-математичку гимназију у Пожеги, обе као носилац Вукове дипломе. Факултет организационух наука уписала је 1993. године и дипломирала септембра 1996. године као прва у генерацији, са просечном оценом 8,98 и дипломским радом урађеним у Лабораторији за операциона истраживања и оцењеним оценом 10, чиме је и стекла звање дипломирани инжењер за менаџмент.

Образовање је наставила на последипломским магистарским студијама на Факултету организационих наука, смер операциона истраживања и положила све планом предвиђене испите са просечном оценом 10 (десет). Магистарску тезу под називом "*Conjoint* анализа и могућност примене у одређивању потрошачких преференци" одбранила је 2004. године и тиме стекла академско звање магистра техничких наука - подручје организационих наука за операциона истраживања.

Докторску дисертацију под називом “Модел некооперативног стратешког понашања олигопола базиран на теорији игара и *Conjoint* анализи“ одбранила је 2011. године, такође на Факултету организационих наука и тиме стекла академско звање доктора техничких наука - област организационих наука.

Течно говори енглески језик и поседује пасивно знање руског језика. Удата је и има два сина.

**Радно искуство**

У периоду од маја 1997. године до маја 2000. године била је запослена у Лабораторији за операциона истраживања Факултета организационих наука, као сарадник обдарен за научно истраживачки рад. У том периоду, поред истраживачког рада и рада са студентима, активно је учествовала на пословима комуникације, кореспонденције и техничке припреме часописа *Yugoslav Journal of Operations Research* - YUJOR. Током 2002. и 2003. године била је запослена у маркетиншкој агенцији «Marten Board International«. Од фебруара 2003. године до септембра 2005. године радила је на ФОН-у као секретар редакције часописа YUJOR, сарадник редакције часописа ComSIS, сарадник у Центру за истраживање тржишта ФОН-а, и сарадник у извођењу наставе на изборном предмету Истраживање тржишта.

Од септембра 2005. године, запослена је у настави на Факултету организационих наука, Универзитета у Београду, најпре као асистент, а потом и као наставник, у ужој научној области Операциона истраживања. Избори у звања:

* 01.03.2017. – Ванредни професор
* 15.05.2012. – Доцент
* 01.09.2009. – Асистент
* 01.09.2005. – Асистент.

Од октобра 2015. године члан је Савета Факултета организационих наука, а од 1.10.2016. године руководилац Лабораторије за операциона истраживања „др Јован Петрић“.

**Наставно искуство**

Од избора у звање асистента изводила је наставу на свим нивоима студија на предметима из уже научне области Операциона истраживања. Самостално је осмислила и развила следеће предмете на Факултету организационих наука: Увод у теорију игара (основне академске студије), Теорија игара и пословне стратегије и Мерење преференција пословних субјеката (мастер студије) и Теорија игара у организацији (докторске студије).

Активно је учествовала у развоју и имплементацији студијског програма Пословна аналитика на мастер академским студијама Факултета организационих наука.

Коаутор је следећих наставних материјала:

* Martić, M., Stanojević, M., Makajić-Nikolić, D., Savić, G., **Kuzmanović, M**., Panić, B., Andrić Gušavac, B., *Operaciona istraživanja 1, Zbirka zadataka sa praktikumom*, Fakultet organizacionih nauka, Beograd, 2015.
* Martić, M., Stanojević, M., Makajić-Nikolić, D., **Kuzmanović, M**., Popović, G., Panić, B., Andrić, B., *Operaciona istraživanja 2, Zbirka zadataka*, Fakultet organizacionih nauka, Beograd, 2007.

Аутор је једног универзитетског уџбеника:

* **Кузмановић, М.,** Теорија игара, Факултет организационих наука, Београд, 2017.

**Педагошки рад**

Од 2005. године до данас била је ментор на више од 80 завршних (дипломских) и 30 завршних мастер радова, а члан комисије на преко 70 завршних и мастер радова. Била је ментор једног магистарског рада и ментор једне одбрањене докторске дисертације. Члан је комисије једне докторске дисертације чија је израда у току.

Више пута је била члан комисија за избор у звања научно-наставног подмлатка Катедре за Операциона истраживања и статистику Факултета организационих наука.

Похађала је програм стручне едукације и усавршавања у оквиру семинара „*Case method teaching, bringing the real world into your classroom*“, а у организацији ECCH Велика Британија, на Факултету организационих наука, 2007. године.

Била је коментор тима студената ФОН-а који су на светском студентском такмичењу из Операционих истраживања и пословне аналитике у организацији водеће међународне асоцијације за Операциона истраживања и пословну аналитику – INFORMS, освојили престижно 4. место у свету. Такмичење је одржано у априлу 2018. године у Балтимору, САД.

У анкетама за вредновање педагошког рада од стране студената редовно је била оцењена високим оценама, а 18 пута је награђивана од стране Факултета организационих наука, као један од 5 најбоље оцењених асистената/наставника.

**Области научног рада**

Области научно-истраживачког рада и интересовања су: операциона истраживања, математичко моделирање, теорија игара, квантитативне методе у маркетингу, методе и технике за мерење преференција.

До сада је, самостално и у сарадњи са другим ауторима, објавила преко 100 научних радова на домаћим и међународним научним скуповима, као и у домаћим и међународним часописима. Аутор је монографије "Квантитативне методе у управљању маркетингом: Примена *conjoint* анализе", у издању Друштва операционих истраживача Југославије и коаутор 6 поглавља у мографијама међународног значаја. Објавила је 14 радова у часописима са импакт фактором, од чега 3 у категорији М21.

Подаци о цитираности:

Scopus: укупно 73 цитата од 20 докумената [6.7.2018.] h-index: 5

Web of Science: укупно 52 цитата од 13 докумената [6.7.2018.] h-index: 4

Google scholar: укупно 231 цитата [6.7.2018.], h-index: 9; i10 index: 9

Профили у индексним базама:

Google Scholar: <https://scholar.google.com/citations?user=vXZgN-cAAAAJ&hl=en&authuser=1>.

Scopus: <https://www.scopus.com/authid/detail.uri?authorId=54079981700>

ResearcherID: <http://www.researcherid.com/rid/E-8303-2011>

**Научно-истраживачки и стручни пројекти**

Учествовала у већем броју пројеката, како истраживачких, тако и стручних:

* "Мониторинг и адаптивно управаљање ризиком у површинској експлоатацији минералних сировина", ТР33044, циклус 2011-2018.
* "Нове информационе технологије за аналитичко одлучивање базиране на организацији експеримента и обсервацији и њихова примена у биолошким, економским и социолошким системима", ИИ44007, циклус 2011-2018.
* 2008 – 2010: Напредно планирање и распоређивање, развојно-технолошки пројекат Министарства за науку и животну средину Србије, члан истраживачког тима.
* 1996 – 2000: Операциона истраживања у управљању пословним и производним системима, стратешки научно‑истраживачки пројекат - шифра 10Т02, члан истраживачког тима. Факултет организационих наука и Министарство за науку и технологију Србије.
* 2004: Евалуација адвертајзинг кампање - МОБТЕЛ Србија, члан истраживачког тима.
* 1999 – 2000: Оптимизација исхране у дечијим вртићима, члан тима, Институт за економику домаћинства Србије.

**Чланства и активности у одборима и организацијама**

Била је члан организационог одбора већег броја домаћих и међународних научних конференција, потпредседник организационог одбора XL Симпозијума о операционим истраживањима – СИМ-ОП-ИС 2013 и потпредседник организационог одбора међународног научног скупа *XI Balkan Conference on Operational Research* - BALCOR 2013.

Од 2013. године члан је програмског одбора научне конференције Симпозијум о операционим истраживањима - СИМ-ОП-ИС.

Уредник је зборника радова једне међународне и једне домаће конференције:

* Mladenović, N., Savić G., **Kuzmanović, M.**, Makajić-Nikolić, D., Stanojević, M. (Eds.). (2013). *Proceedings of XI Balkan Conference on Operational Research*, Faculty of Organizational Sciences, Belgrade. ISBN: 978-86-7680-285-2
* Martić, M., Vujošević, M., Makajić-Nikolić, D., **Kuzmanović, M.**, Savić G. (Eds.). (2013). *XL Simpozijum o operacionim istraživanjima – Zbornik radova*, Fakultet organizacionih nauka, Beograd. ISBN: 978-86-7680-286-9

Члан је уређивачког одбора два научна часописа:

* *Management – Journal for Theory and Practice of Management*, **ISSN: 1820-0222**
* *Yugoslav Journal of Operations Research* (YUJOR), **ISSN: 0354-0243**

Била је рецезент радова у научним часописима, као и у зборницима радова домаћих и међународних научних скупова. Више пута је била рецензент радова у часописима са SCI/SSCI листе са импакт фактором. Неки од њих су: *Expert Systems with Applications, International Journal of Production Research, Economic Research-Ekonomska Istraživanja* и *Higher Education*.

Члан је Друштва операционих истраживача Србије и Савеза инжењера и техничара Србије.

Од децембра 2017. члан је Стручног тима за реформу високог образовања (HERE тим).